***Manhunter*** er en amerikansk thriller-film fra 1986, basert på romanen *Den røde drage* av Thomas Harris og er regissert av Michael Mann. Brian Cox spiller Hannibal Lecter (i filmen brukes navnet «Lecktor» fremfor Lecter) og var den første til å fremstille ham på film. *Manhunter* er forløper til *Silence of the Lambs* (*Nattsvermeren,* 1991). Lecter går fra å være en mindre viktig figur i *Manhunter* til den sentrale figuren i *Silence of the Lambs. Red Dragon* (2002) er en remake av *Manhunter* og ble laget for gi publikum mer informasjon om Lecters tidlige forbrytelser*.* Filmen følger gangen Harris' roman, men har sløyfet en del bakgrunnsinformasjon om personer og hendelser. Fotograferingen avvek klart fra klassisk filmestetikk, mens oppfølgeren *Silence of the Lambs* er visuelt mindre eksperimentell. *Manhunter* innledet massemorder som en egen sjanger.

John Lithgow, Mandy Patinkin, og Brian Dennehy ble alle vurdert til rollen, men det gikk til slutt til Cox. Cox uttalte at han brukte den skotske seriemorderen Peter Manuel som inspirasjon til å spille Lecter.

Michael Mann var på den tiden *executive producer* for fjernsynsserien *Miami Vice* for å lage *Manhunter*.

Etterforskeren Will Graham er egentlig pensjonert og blir hentet inn igjen for å løse saken. Graham har en egen evne til å sette seg inn i forbryterens tankegang og forutse hva forbryteren kommer til å gjøre. Graham ble fremstilt av William Petersen som senere ble kjent i en lignende rolle som teknisk etterforsker og patolog i fjernsynsserien *CSI*. *Manhunter* fremstår som en forløper for *CSI*.

Sammendrag
----------

Will Graham er en tidligere FBI-agent som har trukket seg tilbake på grunn av et mentalt sammenbrudd, etter å ha blitt angrepet av en kannibalistisk seriemorder - Dr. Hannibal Lecktor. Graham blir kontaktet hjemme i Florida av sin tidligere sjef fra FBI, Jack Crawford, som ønsker hjelp med en ny seriemorder. Graham lover sin kone at han ikke skal gjøre noe mer enn å undersøke bevis, og ikke risikere noen fysisk skade. Han reiser deretter til Atlanta, hvor det siste mordet fant sted, hvor han forsøker å komme inn i tankesettet til drapsmannen som nå har fått kallenavnet "Tooth Fairy" av politiet for bitt-merkene på alle ofrene hans.

Graham og Crawford blir gjenkjent av journalist Freddy Lounds som tidligere hadde trykket fotografier av Graham tatt i hemmelighet mens han var innlagt ved sykehus. Graham besøker Hannibal Lecktor, en tidligere psykiater, i hans fengselscelle og ber om hans innsikt i hva slags motivasjon en seriemorder kan ha. Lecktor samtykker til å se på informasjonen som politiet har klart å finne så langt. Senere klarer Lecktor å skaffe adressen til Graham og hans familie i Florida. Graham reiser til Birmingham, Alabama, hvor "Tooth Fairy" skal ha begått sitt aller første mord. Der blir han kontaktet av Crawford, som blant annet informerer ham om Lounds tabloide historier om saken deres.

Crawford og Graham reiser deretter til FBI sin base i Quantico for å undersøke flere beviser, men senere blir Freddy Lounds kidnappet og drept av Tooth Fairy. FBI knekker en kodet melding fra Hannibal Lecktor til Tooth Fairy som inneholder Grahams adresse, med instruksjon om å drepe Graham og hele hans familie. Så FBI må forsøke å beskytte familien hans, samtidig som de forsøker å finne "Tooth Fairy" sin sanne identitet før seriemorderen dreper sitt neste offer.

Rolleliste
----------

* William Petersen ... Will Graham
* Kim Greist ... Molly Graham
* Dennis Farina ... Jack Crawford
* Brian Cox ... Hannibal Lecktor
* Stephen Lang ... Freddy Lounds
* Joan Allen ... Reba McClane
* Tom Noonan ... Francis Dollarhyde
* Frankie Faison ... Lt. Fisk
* Kristin Holby ... Mrs. Jacobi

Referanser
----------

1. 1 2 3  Rybin, S. (2013). *Michael Mann: Crime Auteur*. Scarecrow Press.
2. ↑  Olney, I. (2013). *Euro horror: classic European horror cinema in contemporary American culture.* Indiana University Press.
3. ↑  Burns, Sean. «The Chase is the Thing: On Michael Mann's "Manhunter," "Heat" and "Public Enemies" | Features | Roger Ebert».  **(engelsk)**. Besøkt 5. desember 2023.  Ekstern lenke i `|verk=` (hjelp)
4. 1 2  Broeske, Pat H. (21. august 1986). «WILLIAM L. PETERSEN: THE 'MANHUNTER' VISITS L.A.». *Los Angeles Times* **(engelsk)**. Besøkt 5. desember 2023.
5. ↑  Simpson, P. L. (2009). *Making murder: the fiction of Thomas Harris.* Bloomsbury Publishing USA.
6. ↑  Stevens, Dana (14. januar 2009). «The Sexiest Man in the Morgue». *Slate* **(engelsk)**. ISSN 1091-2339. Besøkt 5. desember 2023.
7. ↑  Michael, A. (Ed.). (2007). *Reading CSI: Crime TV Under the Microscope.* IB Tauris.
8. ↑  Dillman, J. C. (2014). *Women and death in film, television, and news: Dead but not gone*. Springer.
9. ↑  Davidson, T. (2016). *Culture War: How the'90s Made Us Who We Are Today (Whether We Like It or Not).* McFarland.
10. ↑  Gates, P. (2006). *Detecting men: Masculinity and the Hollywood detective film.* SUNY Press.
11. ↑  Forshaw, B. (2013). *The Silence of the Lambs.* Liverpool University Press.

Eksterne lenker
---------------

* (en) *Manhunter* på Internet Movie Database Rediger på Wikidata

* (no) *Manhunter* hos Filmfront Rediger på Wikidata

* (sv) *Manhunter* i Svensk Filmdatabas Rediger på Wikidata

* (da) *Manhunter* i Danmark Nationale Filminstitut Rediger på Wikidata

* (en) *Manhunter* på AllMovie Rediger på Wikidata

* (fr) *Manhunter* på Allociné Rediger på Wikidata

* (nl) *Manhunter* på MovieMeter Rediger på Wikidata

* (en) *Manhunter* på Turner Classic Movies Rediger på Wikidata

* (en) *Manhunter* på American Film Institute Rediger på Wikidata

* (en) *Manhunter* på Rotten Tomatoes Rediger på Wikidata

| * v
* d
* r
Hannibal Lecter-tetralogien av Thomas Harris |
| --- |
| Bøkene | *Den røde drage* **·** *Nattsvermeren* **·** *Hannibal* **·** *Hannibal Rising* |
| Filmene | *Manhunter* (1986)  **·** *Nattsvermeren* (1990) **·** *Hannibal* (2001) **·** *Den røde drage* (2002) **·** *Hannibal Rising* (2007) |
| TV-seriene | *Hannibal* (2013–15) |
| Hovedpersonene | Hannibal Lecter **·** Will Graham **·** Clarice Starling |
| Bipersoner | Jame Gumb **·** Frederick Chilton **·** Jack Crawford **·** Francis Dolarhyde **·** Murasaki Shikibu Lecter **·** Mason Verger |
| Liste over mindre rollefigurer fra Hannibal Lecter-tetralogien |


| * v
* d
* r
Filmer regissert av Michael Mann |
| --- |
| *Løp for livet!* (1979)  **·** *Nådeløse gater* (1981)  **·** *Djevelens festning* (1983)  **·** *Manhunter* (1986)  **·** *L.A. Takedown* (1989)  **·** *Den siste mohikaner* (1992)  **·** *Heat* (1995)  **·** *The Insider* (1999)  **·** *Ali* (2001)  **·** *Collateral* (2004)  **·** *Miami Vice* (2006)  **·** *Public Enemies* (2009)  **·** *Blackhat* (2015) |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** BNF **·** BNF (data) **·** SUDOC
 |